open-index/open-wikipedia-markdown huggingface dataset:
Ulrica Arfvidsson

**Anna Ulrica Arfvidsson** (19. huhtikuuta 1734 Tukholma – 31. elokuuta 1801, Tukholma) oli ruotsalainen ennustaja Kustaa III:n aikana. Hänet tunnettiin yleisesti nimellä *mamselli Arfvidsson*. 

## Elämäkerta

### Tausta
Ulrica Arfvidsson oli kuninkaallisen palatsin talonmiehen Erik Lindbergin ja Anna Katarina Burginin (k. 1771) tytär . Arfvidssonin isän kuoleman jälkeen hänen äitinsä meni uudelleen naimisiin vuonna 1740 kuninkaallisen palatsin kokin Arfvid Arfvidssonin (k.1767) kanssa, ja Arfvidsson otti tuolloin isäpuolensa nimen myös itselleen.

Ulrica Arfvidsson kasvoi hyvin toimeentulevassa perheessä kuninkaallisen hovin ympäristössä. Hän sai hyvän koulutuksen ja hänen isänsä oli jättänyt perinnöksi suuren kirjakokoelman. Arfvidssonin hyvästä yleissivistyksestä oli hänelle myöhemmin paljon hyötyä ennustajan uralla. 

### Työskentely ennustaja
Ei ole täysin selvää, milloin Arfvidsson aloitti ennustajan uransa, mutta hänen nimensä esiintyy useissa lähteissä 1780-luvulta lähtien. Arfvidssonin kerrotaan osanneen lukea kortteja ja ennustaa kädestä, mutta hänen pääasiallinen metodinsa oli ennustaminen kahvinpuruista. Kahvinpuruista lukeminen oli suosittua tukholmalaisten ennustajien keskuudessa ja heistä käytettiin myös nimitystä *kaffe-pytissor* (kahvinlukija). Arfvidssonilla sanottiin myös olevan kehittynyt verkosto vakoojia, mikä oli luultavasti osasyy sille, että hän oli ennustuksissaan usein oikeassa. 

Arfvidssonin suosiosta ja menestyksestä ennustajana kertoo muun muassa vuoden 1780 verolaskenta, jonka mukaan naista oli verotettu hänen vaurautensa vuoksi. On myös kerrottu, että esimerkiksi Carl August Ehrensvärd, Magdalena Rudenschöld vierailivat Arfvidssonin luona. Merkittävin vierailija oli kuitenkin kuningas Kustaa III.

Arfvidsson ennusti kuninkaalle kuolemaa. Erään ennustuksen mukaan kuninkaan tuli varoa tikaria kantavaa miestä ja pian tämän jälkeen kuninkaan kerrottiin tavanneen Adolph Ludvig Ribbingin, joka paljastui salaliittoon kuuluneeksi ja joka kantoi tikaria. Toisen kertomuksen mukaan kuninkaan oli varottava ensimmäistä tapaamaansa miestä, joka olisi pukeutunut punaiseen liiviin – ja pian sen jälkeen hän tapasi saman Ribbingin punaisessa liivissä. On kuitenkin kerrottu, että Ribbing puki punaisen liivin päälleen tarkoituksella pelotellakseen kuningasta sen jälkeen, kun hän oli kuullut ennustuksesta. 

Vuoden 1780 jälkeen Arfvidssonin työt ennustajana vähenivät ja hän muutti varakkaasta asuinympäristöään köyhemmälle alueelle. Hän kuoli lopulta rahattomana Tukholmassa vuonna 1801.

## Lähteet
Haminan kihlakunta

**Haminan kihlakunta** muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Hamina, Miehikkälä ja Virolahti sekä ennen vuoden 2003 kuntaliitosta myös Vehkalahti. Kihlakunta sijaitsi aluksi Kymen läänissä ja vuoden 1997 lääniuudistuksen jälkeen Etelä-Suomen läänissä.

## Lähteet
* Selvitys poliisitoimea koskevasta arkistoaineistosta Kansallisarkistossa ja maakunta-arkistoissa
Lucy Frazer

**Lucy Claire Frazer** (s. 17. toukokuuta 1972) on brittiläinen konservatiivipuolueen poliitikko, joka on toiminut Yhdistyneen kuningaskunnan kulttuuri-, media- ja urheiluministerinä helmikuusta 2023 lähtien.

Frazer opiskeli oikeustiedettä Newnham Collegessa Cambridgen yliopistossa ja toimi opiskeluaikanaan Cambridge Union -väittelyseuran puheenjohtajana. Hän työskenteli lakimiehnä, ja hänet nimitettiin 40-vuotiaana Queen’s Counseliksi. Hänet valittiin Yhdistyneen kuningaskunnan alahuoneeseen vuoden 2015 parlamenttivaaleissa. Vuoden 2016 EU-kansanäänestyksessä hän vastusti brexitiä eli Yhdistyneen kuningaskunnan eroa Euroopan unionista.

Tammikuussa 2018 Frazer nimitettiin parlamentaariseksi alivaltiosihteeriksi oikeusministeriöön. Toukokuussa 2019 hänet nimitettiin Englannin ja Walesin apulaiskruununjuristiksi. Heinäkuussa 2019 hänet nimitettiin vankila-asiain apulaisministeriksi. Kruununjuristi Suella Bravermanin äitisloman aikana maaliskuusta syyskuuhun 2021 Frazer toimi hänen sijaisenaan. Syyskuussa 2021 hänet nimitettiin valtiovarainministeriöön taloudelliseksi sihteeriksi. Syyskuusta lokakuuhun 2022 hän toimi apulaisliikenneministerinä. Lokakuussa 2022 hänet nimitettiin apulaisasuntoministeriksi. Helmikuussa 2023 hänet nimitettiin kulttuuri-, media- ja urheiluministeriksi.

## Lähteet
Jyväskylän kihlakunta

**Jyväskylän kihlakunta** muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Hankasalmi, Joutsa, Jyväskylä, Jyväskylän maalaiskunta, Laukaa, Leivonmäki, Luhanka, Muurame, Toivakka ja Uurainen. Kihlakunta sijaitsi aluksi Keski-Suomen läänissä ja vuoden 1997 lääniuudistuksen jälkeen Länsi-Suomen läänissä.

## Lähteet
* Selvitys poliisitoimea koskevasta arkistoaineistosta Kansallisarkistossa ja maakunta-arkistoissa
Kaustisten kihlakunta

**Kaustisten kihlakunta** muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Halsua, Himanka, Kannus, Kaustinen, Lestijärvi, Perho, Toholampi, Ullava ja Veteli. Kihlakunta sijaitsi aluksi Vaasan läänissä ja vuoden 1997 lääniuudistuksen jälkeen Länsi-Suomen läänissä.

Lakitekstissä ja valtioneuvoston asetuksessa kihlakunnan nimi on Kaustisten kihlakunta, vaikka Kaustisen kunnan nimi taivutetaan Kielitoimiston ohjeistuksen mukaan yksiköllisesti (=Kaustisen, Kaustisella).

## Lähteet
* Selvitys poliisitoimea koskevasta arkistoaineistosta Kansallisarkistossa ja maakunta-arkistoissa

### Viitteet
Mustasaaren kihlakunta

**Mustasaaren kihlakunta** () muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Korsnäs, Maalahti, Mustasaari, Oravainen ja Vöyri-Maksamaa (ennen vuoden 2007 kuntaliitosta Maksamaa ja Vöyri). Kihlakunta sijaitsi aluksi Vaasan läänissä ja vuoden 1997 lääniuudistuksen jälkeen Länsi-Suomen läänissä.

## Lähteet
* Selvitys poliisitoimea koskevasta arkistoaineistosta Kansallisarkistossa ja maakunta-arkistoissa
Kaija Koo: Tinakenkäkuningatar

**Kaija Koo: Tinakenkäkuningatar** on Pia Asikaisen ohjaama ja käsikirjoittama suomalainen dokumentti- ja televisioelokuva vuodelta 2023.

Elokuva on musiikki- ja henkilödokumentti yli 40-vuotisen uran tehneestä suomalaisesta laulajasta Kaija Koosta.

## Lähteet
Nanasipauʻu Tukuʻaho

**Nanasipau‘u Tuku‘aho** (s. 8. maaliskuuta 1954) on Tongan kuningatar vuodesta 2012 lähtien ja maan kuninkaan Tupou VI:n puoliso. Tuku‘ahon vanhemmat olivat paroni Vaea Tupou ja paronitar Tuputupu Vaea. Perheeseen kuului myös viisi muuta sisarusta sekä yksi adoptoitu sisarus.

## Avioliitto ja lapset
Tuku‘aho meni naimisiin Tupou VI:n kanssa 11. joulukuuta 1982. Parilla on kolme lasta:

* prinsessa Lātūfuipeka Tuku‘aho
* kruununprinssi Tupouto‘a ‘Ulukalala
* prinssi Ata

Tuku‘aho nousi Tongan kuningattareksi vuonna 2012, kun hänen miehensä edeltäjä, George Tupou V, kuoli 18. maaliskuuta 2012. Viralliset kruunajaiset pidettiin 4. heinäkuuta 2015. Kuningattarena Tuku‘aho toimii useiden tongalaisten järjestöjen, kuten esim. naisten ja lasten keskuksen sekä alkoholi- ja huumetietoisuuskeskuksen, suojelina.

## Kunnianosoituksia

*  Kuningatar Salote Tupou III:n ritarikunta (Tonga, 2015)
*  Kuningas Taufa‘ahau Tupou IV:n kruunajaisten hopeajuhlavuosimitali (Tonga, 1992)
*  Kuningas George Tupou V:n kruunajaismitali (Tonga, 2008)
*  Kuningas Tupou VI:n kruunajaismitali (Tonga, 2015)

Lähde:

## Lähteet
Bio Pallas

**Bio Pallas** on elokuvateatteri, joka sijaitsee Karjaalla. Bio Pallaksen perusti Hjalmar Nilsson vuonna 1923. Nilsson myi elokuvateatterin Herman Backille vuonna 1936.

## Lähteet

## Aiheesta muualla
* Kotisivu
Haukiputaan kihlakunta

**Haukiputaan kihlakunta** muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Haukipudas, Ii, Kiiminki, Yli-Ii ja Ylikiiminki sekä ennen vuoden 2007 kuntaliitosta myös Kuivaniemi. Kihlakunta sijaitsi Oulun läänissä.

## Lähteet
* Selvitys poliisitoimea koskevasta arkistoaineistosta Kansallisarkistossa ja maakunta-arkistoissa
Joensuun kihlakunta

**Joensuun kihlakunta** muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Eno, Joensuu, Kontiolahti, Liperi, Outokumpu, Polvijärvi ja Pyhäselkä sekä ennen vuoden 2005 kuntaliitosta myös Kiihtelysvaara. Kihlakunta sijaitsi aluksi Pohjois-Karjalan läänissä ja vuoden 1997 lääniuudistuksen jälkeen Itä-Suomen läänissä.

## Lähteet
* Selvitys poliisitoimea koskevasta arkistoaineistosta Kansallisarkistossa ja maakunta-arkistoissa
Pieksämäen kihlakunta

**Pieksämäen kihlakunta** muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuului loppuvaiheessa Pieksämäen kaupunki, ennen vuoden 2007 kuntaliitoksia myös Haukivuori (joka liittyi Mikkelin kihlakuntaan kuuluneeseen Mikkeliin) ja Pieksänmaa (joka muodostettiin vuoden 2004 alussa Jäppilän, Pieksämäen maalaiskunnan ja Virtasalmen yhdistyessä). Kihlakunta sijaitsi aluksi Mikkelin läänissä ja vuoden 1997 lääniuudistuksen jälkeen Itä-Suomen läänissä.

## Lähteet
* Selvitys poliisitoimea koskevasta arkistoaineistosta Kansallisarkistossa ja maakunta-arkistoissa
Savonlinnan kihlakunta

**Savonlinnan kihlakunta** muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Enonkoski, Heinävesi, Kerimäki, Punkaharju, Savonlinna ja Savonranta sekä ennen vuotta 2002 myös Kangaslampi, joka siirtyi Varkauden seudun kihlakuntaan. Kihlakunta sijaitsi aluksi Mikkelin läänissä ja vuoden 1997 lääniuudistuksen jälkeen Itä-Suomen läänissä.

## Lähteet
* Selvitys poliisitoimea koskevasta arkistoaineistosta Kansallisarkistossa ja maakunta-arkistoissa
Riitalampi

**Riitalampi** tarkoittaa seuraavia lampia:

* Riitalampi, lampi Keurulla
* Riitalampi, lampi Konnevedellä
* Riitalampi, lampi Toivakassa.
Rovaniemen kihlakunta (1996)

**Rovaniemen kihlakunta** muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuului Rovaniemen kaupunki sekä ennen vuoden 2006 kuntaliitosta myös Rovaniemen maalaiskunta. Kihlakunta sijaitsi Lapin läänissä.

## Lähteet
* Selvitys poliisitoimea koskevasta arkistoaineistosta Kansallisarkistossa ja maakunta-arkistoissa
Kulttuuriansioiden ritarikunta

**Kulttuuriansioiden ritarikunta** () on monacolainen ritarikunta, joka on perustettu 31. joulukuuta 1952. Sitä myönnetään kunnianosoituksena erityislaatuisista ansioista kulttuurin, taiteen tai tieteen saralla. Saajan ei tarvitse olla Monacon kansalainen.

Kunniamerkkiä jaetaan kolmessa luokassa:

*  komentaja
*  upseeri
*  ritari

## Lähteet
Vanessa Blue

**Vanessa Blue** (27. huhtikuuta 1974 Long Beach, Kalifornia) on yhdysvaltalainen pornonäyttelijä ja ohjaaja.

Vanessa Blue aloitti uransa aikuisviihten parissa bikinitanssijana Nebraskassa. Sieltä hänet houkutteli Kaliforniaan pornoelokuvien pariin hänen ystävättärensä Kitten, joka oli pornonäyttelijä. Ensimmäisen pornoelokuvansa Blue teki vuonna 1996. Seuraavan elokuvansa hän teki yhdessä pornonäyttelijä-ohjaaja Ed Powersin kanssa. Työskenneltyään aikuisviihteen parissa kaksi vuotta Blue siirtyi Nebraskaan asumaan perheensä luo.

Blue palasi Kaliforniaan ja aikuisviihteen pariin vuonna 2000. Hän on ainoa afroamerikkalainen malli, jolla on ollut sopimukset sekä Hustlerin ja Playboyn kanssa. Hän työskenteli Mercenary-films tuotantoyhtiölle useita vuosia sekä pornonäyttelijänä että -ohjaajana. Hänen ohjauksensa suositulle "Black Region" sarjalle palkittiin vuonna 2005.

Nykyään Blue on vetäytynyt pornoelokuvien parista ja työskentelee lähinnä internetsivujen parissa.

## Lähteet

## Aiheesta muualla
*
Jazmin Grace Grimaldi

**Jazmin Grace Grimaldi** (s. 4. maaliskuuta 1992) on amerikkalais-monacolainen näyttelijä ja hyväntekijä. Hän on Monacon hallitsevan ryhtinaan, Albert II:n, tytär. Hän kuitenkin syntyi avioliiton ulkopuolella, eli hänellä ei ole oikeutta Monacon kruunuun maan perustuslain nojalla.

Jazmin syntyi Palm Springsin kaupungissa, Etelä-Kaliforniassa. Jazminin äiti, Tamara Rotolo, työskenteli tarjoilijana ja haastoi Monacon hovin oikeuteen todistaakseen Albertin olevan tyttärensä biologinen isä. Hovi viivytteli isyystestin kanssa, mutta viimein toukokuussa 2006 DNA-testi vahvisti, että Albert on Jazminin biologinen isä. Jazmin vieraili Monacossa ensimmäistä kertaa ollessaan 11-vuotias.

Grimaldi kävi koulua Orangen piirikunnassa, Kaliforniassa. Hän viimeisti high school -opintonsa vuonna 2010, minkä jälkeen hän aloitti Fordhamin yliopistossa, New Yorkissa, jossa hän opiskeli teatterityötä sekä kansainvälistä liiketoimintaa. Hän valmistui yliopistosta vuonna 2014. Hän on näytellyt muun muassa nettisarjassa *[[The Marvelous Mrs. Maisel]]*.

Grimaldi perusti ensimmäisen hyväntekeväisyysjärjestönsä, The Jazmin Fundin, ollessaan 14-vuotias. Järjestö keskittyy humanitaariseen työhön Fidžillä.

## Lähteet
Klementia Unkarilainen

**Klementia** **Unkarilainen** (ransk. *Clémence d'Anjou)* (1293–1328) oli Ranskan ja Navarran kuningatar Ludvig X:n puolisona.

## Suku
Klementian isä oli Anjoun kreivi ja Unkarin kruununtavoittelija Kaarle Martel (1271–1295), joka oli Napolin kuningas Kaarle II:n ja Unkarin prinsessa Marian poika. Marian isä oli Unkarin kuningas Tapani V ja äiti Elisabet (unk. *Erzsébet*), joka oli kumaanien paimentolaiskansan ruhtinaan tytär. Isoäitinsä Marian kautta Klementia siis kuului Unkarin Árpad-kuningassukuun (jonka mieslinja sammui Unkarissa 1301), ja hoviprotokollissa hänet mainittiin ”Unkarilaisena”, vaikka hän ei tiettävästi eläessään edes käynyt Unkarissa.

Hänen äitinsä oli Habsburg-sukuun kuulunut Itävallan prinsessa Klementia von Habsburg (n. 1262–1293), joka oli Saksan kuningas Rudolf I:n ja Gertrude Anna von Zollern-Hohenberg-Haigerlochin tytär.

Hänellä oli kaksi sisarusta: Kaarle Robert, josta tuli Unkarin ensimmäinen Anjou-sukuinen kuningas, ja Béatrice (1290–1343), joka avioitui Jean II de la Tour du Pin'in eli Jean II de Viennois'n kanssa. 

Klementia jäi varhain orvoksi: hänen äitinsä kuoli synnytykseen, isä kaksi vuotta myöhemmin. Lapset kasvoivat Napolissa isoäitinsä Marian luona. Klementia oli nuorena kuulu kauneudestaan ja ylellisestä maustaan, joka herätti huomiota hurskaan ja askeettista elämää viettävän kuningataräiti Marian hovissa.

## Avioliitto ja jälkeläiset
Klementia sai paljon kosijoita, ja lopulta hänet valtapoliittisista syistä naitettiin Ranskan Ludvig X:lle. Klementia lähti laivalla kohti Ranskaa mukanaan runsaat myötäjäiset, mutta merellä puhkesi myrsky, aarteet upposivat laivan mukana ja Klementia saapui Ranskaan tyhjin käsin.

Heinäkuussa 1315 solmittu avioliitto oli Ludvig X:n toinen. Edellinen puoliso Marguerite de Bourgogne oli suljettu luostariin aviorikoksesta syytettynä ja surmattu siellä. Ludvig itse kuoli keuhkokuumeeseen kesäkuussa 1316, Klementian jo ollessa raskaana. 

Ludvigin kuoleman jälkeen marraskuussa syntynyt lapsi eli vain viisi päivää. Hänet tunnetaan nimellä Juhana I Postuumi (15. marraskuuta – 30. marraskuuta 1316), ja lyhyen elämänsä ajan hän oli Ranskan ja Navarran kuningas.

## Leskeys
Miehensä ja lapsensa kuoltua Klementia muutti Napolin kuningaskuntaan kuuluneeseen Provenceen ja palasi sieltä Pariisiin vuonna 1323 kuningas Kaarle IV:n kutsuttua hänet hoviinsa. Klementia kuoli vain 35-vuotiaana. Hänet on haudattu Saint-Denis’n basilikaan Pariisin esikaupungissa.

## Lähteet
Köpi Luoma

**Köpi Oskari Luoma** (27. tammikuuta 1924 Ilmajoki – 15. huhtikuuta 1992 Seinäjoki) oli suomalainen poliitikko ja toimittaja, joka toimi Suomen Pientalonpoikien Puolueen (SPP, myöhempi Suomen Maaseudun Puolue) ensimmäisenä puoluesihteerinä vuosina 1959–1960.

## Tausta

Köpi Luoman vanhemmat olivat maanviljelijä Jaakko Luoma ja Martta Fossi. Luoma kävi Jokioisten maamieskoulun. Hän osallistui jatkosotaan vuosina 1943–1944 alikersanttina Kevyen patteristo 24:n eli niin sanotun Aallon patteriston mukana toimien  taistelulähettinä ja tähystysaliupseerina. Sodan jälkeen Luoma toimi maanviljelijänä Ilmajoella ja vuosina 1950–1955 Siikajoella, jossa hänet valittiin Maalaisliiton edustajana kunnanvaltuustoon. Vuosina 1955–1958 hän oli Asutusliiton järjestösihteerinä ja 1958–1959 liiton lehden *Oman Maan* levikkipäällikkönä.

## Politiikka

Luoma tuki Veikko Vennamoa tämän pyrkiessä Maalaisliiton puheenjohtajaksi vuonna 1956. Kun Suomen Pientalonpoikien Puolue perustettiin Vennamon johdolla helmikuussa 1959, Luoma valittiin sen ensimmäiseksi puoluesihteeriksi. Luoma organisoi nopeatahtisen puolueosastojen perustamisen. Hän oli vuonna 1959 jonkin aikaa myös puolueen pää-äänenkannattajan *[[Suomen Uutiset (sanomalehti)|Pientalonpojan]]* vt. päätoimittajana.

Luoma riitautui pian Vennamon kanssa ja erosi puoluesihteerin paikalta vuoden 1960 kunnallisvaalien jälkeen. Hän siirtyi Haapajärvellä julkaistun SPP:n Pohjois-Suomen puoluelehden *[[Maaseudun Sanomat (1959–1962)|Maaseudun Sanomien]]* päätoimittajaksi, missä tehtävässä hän oli vuoteen 1962. *Maaseudun Sanomien* ympärille syntyi Luoman ja Rieti Partasen johtama Vennamon vastainen, ”köpiläisyydeksi” kutsuttu puolueen sisäinen oppositioliike, joka sai tukea Maalaisliitolta.  Luoman *Maaseudun Sanomat* tuki puolueen linjasta poiketen Urho Kekkosen uudelleenvalintaa vuoden 1962 presidentinvaaleissa. Vennamo veti tukensa pois lehdeltä, joka ajautui konkurssiin, ja tämän seurauksena Luoman tukijat joutuivat taloudellisiin vaikeuksiin. Vuoden 1962 eduskuntavaaleissa SPP:n oppositio asetti omia ehdokkaita vaaliliitoissa Maalaisliiton kanssa. Luoma oli ehdolla Oulun läänin vaalipiirissä ”Maalaisliiton vaaliliitto ja SPP:n kansanvaltainen linja” -nimisellä ehdokaslistalla mutta ei tullut valituksi.

Myöhemmin Luoma piti kirjanmyyntitoimistoa Haapajärvellä ja Seinäjoella. Hän oli Rintamamiesveteraanien Liiton Vaasan piirin puheenjohtaja vuosina 1972–1974 ja Seinäjoen rintamamiesyhdistyksen puheenjohtaja 1975–1982 ja 1986–1989.

## Lähteet
Soili Mustapää

**Soili Mustapää** (s. 1956) on suomalainen, helsinkiläissyntyinen kuvataitelija. Valokuvauksessa Mustapää on erikoistunut muotokuviin ja dokumentaariseen valokuvaukseen.

Mustapää on opiskellut valokuvausta ja työskennellyt taiteen parissa sekä palkkatyössä että freelancerina.
Keväällä 2016 Mustapää työskenteli residenssistipendiaattina Pariisin *Cité Internationale des Arts*'issa. Nykyään Mustapään vakituinen työpiste sijaitsee Harakan taiteilijatalossa Helsingissä.

Mustapää harrastaa georgialaista polyfonista laulua ja kuuluu Tevri Ensemble -yhtyeeseen. Vuosina 2018–2019 Mustapään Svanetian lumous -nimisessä ja vuosina 2011–2021 Taipumaton Georgia -nimisessä valokuvataidenäyttelyissä esiteltiin hänen Georgiassa ottamiaan valokuvia.

## Lähteet

## Aiheesta muualla
*Kotisivu
Scott Martin

**Scott Martin** (s. 6. marraskuuta 1981) on brittiläinen kartanlukija. Hän on toiminut Elfyn Evansin kartanlukijana sijoittuen toiseksi rallin MM-sarjassa vuosina 2020 ja 2021.

## Ura
Martin aloitti ralliuran osallistumalla brittiläisiin rallikilpailuihin vuodesta 2001 alkaen. Vuonna 2004 hän aloitti Matthew Wilsonin kartanlukijana. Vuonna 2005 he olivat onnettomuudessa, joka lähes lopetti uran. Vuonna 2013 hän oli kartanlukijana Khalid Al-Qassimille. Vuonna 2014 hän aloitti kartanlukijana Craig Breenille, jolloin he tulivat rallin EM-sarjassa kolmanneksi ja toiseksi seuraavana vuonna. Martin aloitti Elfyn Evansin kartanlukijana vuonna 2019.

## Lähteet
Kruunun ritarikunta (Monaco)

**Monacon kruunun ritarikunta** () on monacolainen ritarikunta, joka perustettiin 20. heinäkuuta 1960. Ritarikunnan suurmestari on Monacon hallitseva ruhtinas. Sitä jaetaan tunnustuksena joistain poikkeuksellisista teoista tai toiminnasta.

Kunnianosoitusta jaetaan viidessä luokassa:

*  suurristi
*  suurupseeri
*  komentaja
*  upseeri
*  ritari

## Lähteet
Kirgisian maantiede

**Kirgisian maantiede** kertoo Kirgisian maantieteeseen liittyvistä asioista. Kirgisia sijaitsee Keski-Aasiassa. Sen pohjoispuolella on Kazakstan, länsipuolella on Uzbekistan ja eteläpuolella ovat Tadžikistan ja Kiina.

## Pinnanmuodot ja vesistöt

Suurin osa maan pinta-alasta on vuoristoja tai ylänköalueita, jotka ovat yli 1500 metrin korkeudessa. Kirgisiassa sijaitsee osa Tienšanin vuoristosta, jonka korkein huippu on 7439 metriä korkea Jengish Tshokusu (Pik Popedy). Maan pohjoisosassa sijaitsevalla ylänköalueella virtaa joki Chu ja sen laaksossa sijaitsee Kirgisian pääkaupunki Biškek. Kirgisiassa sijaitsevia vuorijonoja ovat Terskei-Alatau ja Kungei-Alatau, jotka ympäröivät Issyk Kulin (Ysyk Köl) järveä. Muita vuorijonoja ovat Kok-Shaaltau ja Ferganavuoret. Maan keskiosassa virtaa Syrdarjan sivujoki Naryn, jota ympäröi laakso. Kirgisiassa on Ferganavuorten lisäksi Ferganan laakso, joka on maan viljavinta seutua. Maan eteläosassa on osa Pamirin vuoristosta ja Alaivuoret, joiden korkein huippu on 7134 korkea Lenin Chokusu (Pik Lenin), sekä Alain laakso.

## Ilmasto ja luonnontuhot
Kirgisiassa tapahtuu melko usein maanjäristyksiä. Ilmasto-olot vaihtelevat maan sisällä paljolti varsinkin eri korkeuksilla sijaitsevien alueiden välillä. 

## Luonnonsuojelu
Issyk Kulin järvi, joka kuuluu maailman laajimpiin vuoristojärviin, on Unescon biosfäärialue. Järven ympäristössä on useampi luonnonsuojelualue. Unescon maailmanperintölistalla on kolme kirgisialaisjohdetta: Läntinen Tienšan, Sulaiman-Toon pyhä vuori ja Tienšaninin vuoristossa kulkevat Silkkitiet.

## Lähteet
Kaikki kaikkia vastaan

**Kaikki kaikkia vastaan** on Terveiden Käsien studioalbumi. Albumin julkaisi Svart Records 3. maaliskuuta 2023.

## Kappaleet
#
#
#
#
#
#
#
#
#
#
#
#
#
#
#
#

## Arvostelut
* Desibeli.net: 
* Kaaoszine: 
* Kulttuuritoimitus: 
* Soundi: 

## Lähteet
Gerti Deutsch

**Gerti Deutsch** (19. joulukuuta 1908 Wien, Itävalta-Unkari – 9. joulukuuta 1979 Leamington Spa, Englanti) oli itävaltalais-brittiläinen valokuvaaja, joka toimi vuosina 1938–1950 *[[Picture Post]]* -aikakauslehden kuvajournalistina. Deutsch tunnettiin erityisesti sotapakolaisten kuvaajana. Hän otti uransa aikana myös muotovalokuvia sekä matkakuvia.

## Nuoruus ja uran alku
Gerti Deutsch syntyi Wienissä 1908 juutalaiseen ylemmän keskiluokan perheeseen. Hän oli alkujaan kotiopetuksessa, mutta sitten hän kävi koulua Wienissä ja 16-vuotiaana hänet lähetettiin englantilaiseen sisäoppilaitokseen. Deutsch aloitti sen jälkeen Wienin musiikkiakatemiassa, mutta joutui jättämään neuriitin takia konserttipianistin opinnot kesken. Hän opiskeli tämän jälkeen 1933–1934 Höhere Graphische Bundes-Lehr- und Versuchsanstaltissa valokuvausta.

Deutsch toimi Wienissä Trude Fleischmannin tunnetun valokuvastudion avustajana. Hän piti kuitenkin itse enemmän epämuodollisista muotokuvista sekä otti katuvalokuvia, joissa näkyi uusasiallisuuden vaikutus. Deutsch käytti hyväkseen geometrisiä kulmia ja valon sekä tarkkuden kontrastia.

## ''Picture Postin'' kuvajournalistina

Deutsch pakeni 1936 natsivainojen pelossa Itävallasta Lontooseen, missä hän jakoi muotokuvastudion valokuvaaja Barbara Ker-Seymerin kanssa. Deutschin ensimmäinen näyttely oli 1936 Itävaltalaisen kulttuurin järjestön tiloissa. Hänestä tuli lokakuussa 1938 ensimmäisenä naisena aikakauslehti *[[Picture Post]]in* valokuvaaja. Siellä työskenteli myös Tom Hopkinson, jonka kanssa Deutsch meni myöhemmin naimisiin. Hopkins toimi vuosina 1941–1950 lehden päätoimittajana.

*Picture Post* julkaisi vuosien 1938–1950 aikana 69 Deutschin kuvaartikkelia. Keskeisin teema hänen töissään oli toiseen maailmansotaan liittyvät siirtolaiset ja pakolaiset. Deutsch kuvasi muun muassa 1938 Harwichiin saapuneita juutalaisia pakolaislapsia, jotka olivat ensimmäisiä Britanniaan *[[Kindertransport]]*-ohjelman avulla tulleita. Vuonna 1948 puolestaan *Picture Postissa* julkaistiin kahdeksansivuinen artikkeli sodan jälkeisestä Wienistä. Kuvissa oli muun muassa venäläisiltä vankileiriltä palaavia itävaltalaisia sotavankeja.

## Viimeiset vuodet
Deutsch toimi 1950- ja 1960-luvuilla freelancevalokuvaajana ja otti koko ajan enemmän ja enemmän matkavalokuvia. Hän myös teki yhteistyötä Magnum Photosin työskennelleen Inge Morathin kanssa. Deutsch oli vuonna 1960 kahden kuukauden ajan Japanissa ja otti valokuvia Japanin kamerateollisuuden järjestölle. Hänen kuvissaan näkyy erilaisia otoksia edelleen eurooppalaisille melko tuntemattomista japanilaiaista kulttuurimaisemista.

Deutsch eläköityi 1969 ja muutti asumaan Itävaltaan. Hänen terveys kuitenkin heikkeni äkillisesti, ja vuonna 1975 hän muutti Englantiin tyttärensä hoivattavaksi. Deutsch kuoli Leamington Span kaupungissa 1979.

## Lähteet

## Aiheesta muualla
Gerhardsenin II hallitus

**Gerhardsenin II hallitus** oli Norjan hallitus 5. marraskuuta 1945 – 19. marraskuuta 1951. Se oli yksin Työväenpuolueesta koostunut enemmistöhallitus.
## Ministerit

**Pääministeri**
* Einar Gerhardsen
**Ulkoministeri**
* Trygve Lie 5.11.1945–2.2.1946
* Halvard Lange 2.2.1946–19.11.1951
**Säännöstely- ja jälleenrakennusministeri**
* Oscar Torp 5.11.1945–10.1.1948
* Nils Hønsvald 10.1.1948–14.9.1950
**Kirkko- ja opetusministeri**
* Kaare Fostervoll 5.11.1945–28.6.1948
* Lars Moen 28.6.1948–19.11.1951
**Elinkeinoministeri**
* Lars Evensen 
* Arne Drogseth 29.6.1951–11.11.1951 (vt.)
**Sosiaaliministeri**
* Sven Oftedal 5.11.1945–18.5.1948
* Aaslaug Aasland 18.5.1948–19.11.1951
**Maatalousministeri**
* Kristian Fjeld
* Olav Oksvik 6.12.1947–6.3.1948 (vt.)
**Salkuton ministeri** (sosiaaliministeriö)
* Aaslaug Aasland 5.11.1945–18.5.1948
**Salkuton ministeri** (sääntely- ja jälleenrakennusministeriö)
* Peder Holt 5.11.1945–30.6.1948
**Salkuton ministeri** (kauppaministeriö)
* Reidar Carlsen 5.11.1945–1.7.1946
**Työministeri**
* Nils Langhelle 5.11.1945–22.2.1946
**Liikenne- ja viestintäministeri**
* Nils Langhelle 22.2.1946–19.11.1951
**Oikeusministeri**
* O. C. Gundersen 
**Valtiovarainministeri**
* Erik Brofoss 5.11.1945–6.12.1947
* Olav Meisdalshagen 6.12.19147–19.11.1951
**Puolustusministeri**
* Jens Christian Hauge
**Kunta- ja työministeri**
* Ulrik Olsen 20.12.1948–19.11.1951
**Ulkomaankauppa- ja merenkulkuministeri**
* Erik Brofoss 6.12.1947–19.11.1951
**Kalastusministeri**
* Reidar Carlsen 1.7.1946–19.11.1951

## Lähteet
Cristina Gallardo-Domâs

**Cristina Gallardo-Domâs** (s. 1967 Santiago de Chile) on chileläissyntyinen oopperalaulaja, joka on äänialaltaan sopraano. Hänellä on Espanjan ja Chilen kaksoiskansalaisuus.

Gallardo-Domâs opiskeli Chilen Escuela Moderna de Música y Danzassa ja viimeisteli opintonsa New Yorkin Juilliard Schoolissa. Vuonna 1990 hän teki debyyttinsä esiintymällä Santiagon kunnallisteatterissa Giacomo Puccinin *[[Madama Butterfly]]n* nimiroolissa. Euroopan-debyyttinsä Gallardo-Domâs teki vuonna 1993 Festival dei Due Mondissa esiintymällä saman säveltäjän *[[Suor Angelica]]ssa*. Vuonna 1994 hän esiintyi ensimmäisen kerran La Scalassa jälleen Puccinin oopperan, tällä kertaa *[[La Rondine]]n* esityksessä. Gallardo-Domâs oli vuonna 1992 semifinalisti Kuningatar Elisabetin laulukilpailussa. Hän menestyi myös useissa muissa laulukilpailuissa. 

Gallardo-Domâs on esiintynyt keskeisillä oopperalavoilla eri puolilla maailmaa. Hän on osallistunut myös lukuisiin festivaaleihin. Gallardo-Domâs on tehnyt yhteistyötä sellaisten kapellimestarien kuin Riccardo Chaillyn, Riccardo Mutin, Zubin Mehtan, Antonio Pappanon, Nikolaus Harnoncourtin, Christian Thielemannin, James Levinen, Georges Prêtren, Valeri Gergijevin, James Conlonin ja Fabio Luisin johdolla. Oopperaohjaajia, joiden kanssa Gallardo-Domâs on tehnyt yhteistyötä, ovat olleet muiden muassa Franco Zeffirelli, David Pountney, Harry Kupfer, Peter Stein, Willy Decker, Jürgen Flimm, Robert Carsen ja Anthony Minghella. Gallardo-Domâsin ohjelmistoon on kuulunut rooleja Puccinin oopperoiden lisäksi muun muassa Giuseppe Verdin ja Ruggero Leoncavallon teoksissa. Gallardo-Domâs on tehnyt monia levytyksiä eri levymerkeille. Hän oli mukana kantaesittämässä Pablo Nerudan työn innoittamaa Daniel Catánin oopperaa *Il Postino*.

## Kunnianosoituksia
Gallardo-Domâsilla on Kansallisen Andrés Bello -yliopiston kunniatohtorin arvo. Lisäksi hänelle on myönnetty seuraavat kunniamerkit:

*  Gabriela Mistralin koulutus- ja kulttuuriritarikunta (Chile)

## Lähteet
Eric Roth

**Eric Roth** (s. 22. maaliskuuta 1945 New York, Yhdysvallat) on yhdysvaltalainen elokuvakäsikirjoittaja. Hän voitti parhaan sovitetun käsikirjoituksen Oscar-palkinnon elokuvasta *[[Forrest Gump]]* (1994).

## Filmografia

### Elokuvat

## Palkinnot ja ehdokkuudet

### [[Oscar]]-palkinnot

### [[Primetime Emmy]] -palkinnot

### [[Bafta-palkinto|Bafta-palkinnot]]

## Lähteet

## Aiheesta muualla

* 
*
Finnmark Dagblad

**Finnmark Dagblad** on norjalainen vuonna 1913 perustettu sanomalehti, jonka kotikunta on Hammerfest. Se kuuluu Amedia-konserniin. Lehti ilmestyy painettuna neljästi viikossa.

## Lähteet

## Aiheesta muualla
* Lehden verkkosivut
Jekaterina Novitskaja

**Jekaterina Novitskaja(-Hervy)** (; s. 1951 Neuvostoliitto) on venäläis-belgialainen pianisti. Hän voitti vuonna 1968 ensipalkinnon Kuningatar Elisabetin musiikkikilpailussa.

Novitskaja aloitti pianonsoiton 4-vuotiaana. Hän pääsi Moskovan keskusmusiikkikouluun 6-vuotiaana ja opiskeli kahdeksan vuoden ajan Jevgeni Timakinin johdolla. Tämän jälkeen hän sai opetusta Lev Oborinilta Moskovan konservatoriossa. Novitskajasta tuli 16-vuotiaana ensimmäinen Kuningatar Elisabetin musiikkikilpailun voittanut naispuolinen pianisti. Hän aloitti valmistumisensa jälkeen opettamisen Moskovan konservatoriossa. Hän on esiintynyt Euroopan, Venäjän ja Yhdysvaltain suurissa musiikkikeskuksissa.

## Lähteet
Liisa Tarvo

**Liisa Tarvo** (13. heinäkuuta 1885 – 31. maaliskuuta 1938) oli suomalainen kristillinen aktiivi, joka tunnetaan Aune Krohnin ystävänä ja asuinkumppanina. Liisa syntyi Raumalla keskiluokkaiseen perheeseen. Tarvo oli luonteeltaan eloisa ja houkutteli myös lähipiiriinsä kuuluneita muiden ihmisten pariin. Hän opiskeli yliopistossa, mutta maisterintutkinto jäi kesken hänen sairastuttuaan keuhkotautiin. 

Hengellinen Tarvo oli aktiivinen toimija Nuorten Naisten Kristillisessä yhdistyksessä ja toimi myös yhdistyksen sihteerinä. NNKY:n toiminnassa Tarvo tutustui Aune Krohniin vuonna 1913. Naisista tuli asuinkumppanit Krohnin ostettua perintörahoillaan Toivola-nimisen talon Hattulasta vuonna 1917. Tarvon ja Krohnin ystävyydessä ja asuinkumppanuudessa ei ollut niinkään kyse romantiikasta vaan kahden samanhenkisen ihmisen yhteiselosta. Kaikki eivät kuitenkaan ymmärtäneet kahden naisen yhteistä elämää ja ystävykset saivat osakseen kritiikkiä ja kummaksuntaa. Myöhemmin on myös esitetty pohdintaa Tarvon ja Krohnin välisestä parisuhteesta ja seksuaalisuudesta ystävyydestä, mutta Krohnin oma kirjoitus, jonka mukaan heidän ystävyydessään "*ei ollut mitään tunteenomaista ja hempeää*" sotii tätä pohdintaa vastaan. 

Vuonna 1933 Tarvo perusti ystävänsä Krohnin kanssa hengellisiä asioita pohtivan naispiirin, johon kuuluvat naiset kierrättivät toisilleen vihkoa, johon naiset kirjoittivat mieltään askarruttavia uskontoon liittyviä asioita. Kiertävä vihko oli Tarvon ajatus: hän oli saanut siihen idean apostoli Pietarin kirjeistä. Tarvo halusi vaihtaa ajatuksia muiden naisten kanssa kristillisessä hengessä. Ensimmäiseen kiertävään vihkoon kuului Tarvon lisäksi kuusi muuta naista: Aune Krohn, papin rouvia, opettajia ja konttoristi Helsingistä. Tarvon kuoltua vuonna 1938 Krohn julkaisi vuonna 1943 osan vihkon kirjeistä teoksessa *Matkamiehiä ja muukalaisia - muuan kirjeenvaihto 1933-1938*. Kirjeiden julkaisemisen ajatuksena oli tehdä Tarvo ja heidän yhteiset ajatuksensa tunnetuiksi. 

## Lähteet
Sarah Laulan

**Sarah Laulan** (s. 1985) on ranskalainen ooppera- ja konserttilaulaja, joka on äänialaltaan mezzosopraano.

Laulan opiskeli musiikkia alun perin Toursissa, Toulousessa ja Pariisissa. Hänen opettajanaan oli Sophie Hervé vuosina 2003–2009 ja sitten vuosina 2009–2011 Brysselin kuninkaallisessa konservatoriossa Marianne Pousseur. Laulania opetti Chapelle Musicale Reine Elisabethissa José van Dam. Hän sai myös opetusta Jocelyne Dienst-Bladinilta vuosina 2012–2014. Laulan on laulanut muiden muassa Belgian kansallisen orkesterin, La Monnaien sinfoniaorkesterin ja Sinfonia Varsovian kanssa.

Laulan sai vuonna 2014 kolmannen palkinnon Kuningatar Elisabetin musiikkikilpailussa laulajien kategoriassa. Vuonna 2013 hän eteni finalistiksi Armelin oopperakilpailussa Unkarissa. Sitten hän sai toisen palkinnon ja yleisöpalkinnon ranskalaisessa Concours International de Chant de Marmandessa. Laulanilla on ollut oopperarooleja sellaisissa teoksissa kuin *[[Lumottu lapsi]]* (Maurice Ravel), *[[Tiresiaan rinnat]]* (Francis Poulenc) ja *[[Carmen]]* (nimirooli, Georges Bizet).

## Lähteet
Jesse Sarkkinen

**Jesse Olavi Kalevi Rauhamo** (ent. **Sarkkinen**, s. 28. joulukuuta 1995) on suomalainen tubettaja, joka tunnetaan käyttäjänimellään **Mauton**.

## Ura
Rauhamo loi kanavansa marraskuussa vuonna 2009. Ensimmäisen videonsa hän kuitenkin latasi kanavalle vasta 1. marraskuuta 2016. Hän aloitti tekemällä Fifasta videoita, mutta vuoden 2017 aikana siirtyi reaktiovideoihin, joissa hän reagoi esimerkiksi pelottavimpiin valvontakameravideoihin ja Suomen poliiseihin. Vuonna 2017 Rauhamo alkoi luomaan myös Wilma-merkinnät-nimistä sarjaa, joka on saanut paljon katselukertoja.  

14. syyskuuta 2020 Jesse Rauhamo sekä hänen ystävänsä Aleksi Rantamaa lanseerasivat "Mikä keissi"-nimisen podcastin, jossa he jakavat henkilökohtaisia tarinoitaan sekä näkemyksiään keskustellen. Podcast räjähti suureen nousuun vuonna 2021, ja on kuunneltavissa YouTubessa   sekä Yle Areenan "podcast"-osiosta. "Mikä keissin" toistaiseksi viimeinen jakso julkaistiin 25. joulukuuta 2023.

## Yksityiselämä
Rauhamo on tubettaja Niko-Matti "Nova" Ekmanin hyvä ystävä. He tutustuivat ensimmäisen kerran vuonna 2016. 10. elokuuta 2023 Sarkkinen ja Ekman lanseerasivat yhdessä ystävänsä Markus Kainulaisen kanssa "Miehen puolikkaat"-nimisen podcastin, joka oli aiemmin kuunneltavissa YouTubessa ja Spotifyssa, mutta siirtyi myöhemmin Podimoon.

Sarkkinen meni naimisiin 2024 kihlattunsa Natalia Parkkisen kanssa, seurusteltuaan vuodesta 2019 lähtien. Natalia Parkkisella on entuudestaan 11v tytär  Vanessa joka harrastaa jalkapalloa ja joka on silloin tällöin näkynyt Rauhamon videolla nimellä Vassu. Rauhamo ja hänen puolisonsa ilmoittivat kesäkuussa 2025, että he odottavat lasta. Lapsi syntyi marraskuussa 2025 

## Lähteet
* https://www.youtube.com/watch?v=T8n3v5f0dq8
* https://www.youtube.com/@MikakeissiYleKioski

### Viitteet
Jeanette Thompson

**Jeanette Thompson** (s. 1965) on yhdysvaltalainen konsertti- ja oopperalaulaja, joka on äänialaltaan sopraano.

Thompson sai toisen palkinnon Kuningatar Elisabetin musiikkikilpailussa vuonna 1988. Hän tulkitsi finaalissa ohjelman, joka koostui Henri Duparcin, Wolfgang Amadeus Mozartin, Edward Boatnerin, Alfredo Catalanin ja Gian Carlo Menottin sävellyksistä. Thompson on saavuttanut arvostelumenestyksiä muun muassa Giuseppe Verdin *[[Requiem (Verdi)|Requiemin]]* esityksestä Carnegie Hallista. Hänen muuhun konserttiohjelmistoonsa ovat kuuluneet muiden muassa Johannes Brahmsin *[[Saksalainen sielunmessu]]*, Gioacchino Rossinin *[[Stabat Mater (Rossini)|Stabat Mater]]* ja Francis Poulencin *[[Gloria (Poulenc)|Gloria]]*.

Thompson teki Toledon sinfoniaorkesterin kanssa ensimmäisen esiintymisensä Benjamin Brittenin *[[War Requiem]]issa* huhtikuussa 1995. Hänet kutsuttiin esittämään Toledon sinfoniaorkesterin kanssa myös Richard Straussin *[[Vier letzte Lieder]]* toukokuussa 1997. Thompson on esiintynyt myös useiden muiden orkesterien kanssa ja pitänyt sooloresitaaleja paitsi Yhdysvalloissa, myös Kamerunissa, Keniassa ja Zairessa (Kongon demokraattinen tasavalta). Hän on tehnyt opetustyötä Dokuz Eylül -yliopiston valtionkonservatoriossa Turkin Izmirissä.

## Lähteet
Nils Hønsvald

**Nils Hønsvald** (4. joulukuuta 1899 Horten – 25. marraskuuta 1971 Sarpsborg) oli norjalainen toimittaja ja työväenpuolueen poliitikko. Hän istui suurkäräjillä vuosina 1945–1969 ja toimi niiden ylähuoneen puhemiehenä 1961–1965 sekä alahuoneen puhemiehenä 1965–1969. Vuosina 1948–1950 hän oli Norjan säännöstely- ja jälleenrakennusministeri. Hønsvald työskenteli pitkään *[[Sarpsborg Arbeiderblad]]* -lehden toimittajana.
## Lähteet

## Aiheesta muualla

* ''Nils Hønsvald'' Norjan suurkäräjien verkkosivuilla
Argentiinan ralli 1981

**Argentiinan ralli 1981** (viralliselta nimeltään *3. Rally Codasur*) oli rallin maailmanmestaruussarjan kilpailu kaudella 1981. Kilpailu järjestettiin 18. &ndash; 23. heinäkuuta 1981 Buenos Airesissa. Kilpailu oli kauden seitsemäs ja erikoiskokeiden yhteispituus oli  (suunniteltu pituus oli ). Lyhyin 14 kilometrin erikoiskoe peruttiin. Kilpailun aikana Timo Salonen ja Guy Fréquelin vaihtoivat sijoituksia useaan kertaan kunnes viimeisen päivän aamuna Salonen jäi sivuun tekniikkaongelmien vuoksi. Ari Vatanen keskeytti toisena päivänä. Kilpailun voitti Fréquelin, jolle voitto oli ensimmäinen rallin MM-sarjassa. 

## Tulokset

## Lähteet
Korsikan ralli 1981

**Korsikan ralli 1981** (viralliselta nimeltään *25. Tour de Corse - Rallye de France*) oli rallin maailmanmestaruussarjan kilpailu kaudella 1981. Kilpailu järjestettiin 30. huhtikuuta &ndash; 2. toukokuuta 1981 Ajacciossa. Kilpailu oli kauden viides ja erikoiskokeiden yhteispituus oli . 

Kilpailun voitto oli viimeinen menestyksekkäällä Lancia Stratos -autolla.

## Tulokset

## Lähteet

## Aiheesta muualla
* WRC History: Tour de Corse Routes 1973-1995
Jean Ragnotti

**Jean Ragnotti** (s. 29. elokuuta 1945) on ranskalainen moottoriurheilija. Ragnotti on kilpaillut rallissa ja kestävyysajoissa.

## Elämäkerta
Ragnotti opetteli ajamaan perheen autolla ja täytettyään 18 vuotta hän aloitti rekkakuskina. Hän säästi palkkansa ostaakseen Renault 8 Gordinin, josta muokattiin hänen ensimmäinen kilpa-autonsa. Lokakuussa 1967 hän osallistui Istres ralliin, jossa hän tuli kolmanneksi ja voitti luokkansa. Hän osallistui myös muihin kilpailuihin kuten Renault 8 Gordini Cupiin vuonna 1968.

Vuonna 1977 hänestä tuli Renaultin tehdaskuljettaja ja voitti Ranskan rallicross-mestaruuden Alpine A310 V6 -autolla. Seuraavana vuonna hän kilpaili Le Mansin 24 tunnin ajossa Renault-Alpine A442 Turbolla  Guy Fréquelinin, Jean-Pierre Jabouillen ja José Dolhemin kanssa, jolloin he sijoittuivat neljänneksi. Hän voitti Super Touring Championship -sarjan mestaruuden vuonna 1988.

Ragnotti ajoi rallia Ranskan kansallisessa sarjassa, rallin EM-sarjassa sekä rallin MM-sarjassa, ja voitti MM-sarjassa Monte Carlon rallin sekä Korsikan rallin.

Kilpa-autoilun lisäksi hän toimi stunt-miehenä useissa elokuvissa, jotka kuvattiin vuosien 1974 ja 1981 välillä Italiassa, Ranskassa ja Espanjassa. 1990-luvun lopussa Luc Besson palkkasi hänet *Taxi*-elokuviin. 

## Lähteet
Valkoinen terrori (Taiwan)

**Valkoisella terrorilla [[Taiwan|Taiwanissa]]** tarkoitetaan toisinajattelijoiden tukahduttamista Kuomintangin hallinnon aikaan sotatilalain aikana. Valkoisen terrorin ajanjakson ajatellaan yleisesti alkaneen kun sotatilalaki julistettiin Taiwanissa 19. toukokuuta 1949 ja sen katsotaan päättyneen 21. syyskuuta 1992. 

Valkoisen terrorin ei katsota yleisesti sisältävän helmikuun 28. päivän verilöylyä vuonna 1947, jolloin Kuomintang tappoi vähintään 18 000 taiwanilaista siviiliä vastauksena kansannousuun. Kaksi vuotta helmikuun 28. päivän verilöylyn jälkeen KMT vetäytyi Manner-Kiinasta Taiwaniin Kiinan sisällissodan loppuvaiheissa. Valtaansa lujittaakseen KMT aloitti ankarat poliittiset tukahduttamiskeinot, joihin sisältyi sotatilalaki ja epäiltyjen vasemmistolaisten tai kommunisteja sympatisoivien teloittaminen. Muut toimet kohdistuivat Taiwanin alkuperäisväestön jäseniin, jotka osallistuivat helmikuun 28. päivän verilöylyyn. 

Kuomintang vainosi hallinnon kriitikkoja ja vastustajia, syyttäen heitä hallinnon kaatamisen yrittämisestä. KMT hyödynsi salaista poliisia ja muita tiedustelutoimijoita sallien erityiset rikoslait työkaluiksi toisinajattelijoiden vainoamiseksi. Ihmisoikeuksia ja oikeutta yksityisyyteen ei kunnioitettu ja ihmisten massavalvontaa hyödynnettiin laajalti. Toisinajattelijoiksi epäiltyjä kohtaan nostettiin tekaistuja rikostapauksia. 3000–4000 siviilin arvioidaan tulleen teloitetuksi hallituksen toimesta valkoisen terrorin aikana. Hallitusta on myös epäilty ulkomailla maanpaossa olleiden toisinajattelijoiden tapoista.

Demokratialle myönteiset mielenosoitukset tukahdutettiin rajuin ottein. Kuomintang hallitsi yksipuoluejärjestelmällä, jossa muiden puolueiden olemassaolo oli kielletty.

## Lähteet
Kodjalan kirkko

**Kodjalan kirkko** oli Laitilan Kodjalan kylässä sijainnut keskiaikainen kirkko. Se rakennettiin mahdollisesti 1200-alkupuoliskolla ja poistui käytöstä viimeistään 1500-luvun puolivälin jälkeen. Keskiaikaisissa lähteissä Kaikkien Pyhien kirkoksi tai Pyhäinmiesten kirkoksi kutsuttu kirkko saattaa olla vieläkin vanhempi ja jopa manner-Suomen vanhin kirkko. Kodjalan kirkon jäännökset sijaitsevat yksityisalueella Lukkalan talon pihapiirissä. Näkyviä jäännöksiä ei ole, mutta vuosina 2021-2022 tehdyt tutkimukset ovat paljastaneet maan alla olevia kivirakenteita, jotka todennäköisesti ovat kirkon perustuksia. Paikalla on tarkoitus suorittaa arkeologisia kaivauksia kesällä 2023.

## Historia
Vakka-Suomi on Turun ympäristön ohella Suomen vanhimpia kristillisiä seutuja, joten Kodjalassa on saattanut olla saarnahuone jo 1000-luvulla. Kodjalan kirkko rakennettiin viimeistään 1230-1240-luvuilla, jolloin piispa Tuomas organisoi alueen seurakuntia. Alfred A. Gustafssonin mukaan perustaminen tapahtui kun Kodjalan kyläkeskus oli siirretty Kairitusta sittemmin kuivatetun Ruotjärven rannalle. Kirkko hautausmaineen rakennettiin noin 350 metriä silloisen kyläkeskuksen länsipuolella sijaitsevan Kalmaloukkaanmäen (Lukkalanmäki) rinteeseen. Vakka-Suomen kirkkohistoriaa tutkineen Hannu Salvin mukaan seurakuntaan kuuluivat myös Hallun, Kahloisten, Kallelan, Kylähiiden, Pehdon, Tammiston ja Varhelan kylät. Uudenkirkon kirkon (nyk. Kalanti) valmistuttua 1450-luvulla Kodjalan kirkko menetti merkitystään, mutta Mikael Agricola mainitsee sen vielä vuonna 1540 laatimassaan seurakuntaluettelossa Uudenkirkon kappeliseurakuntana. Myöhemmin kirkon jäännökset mainitaan Laitilan kirkkoherran Nils Hedeenin vuonna 1753 kirjoittamassa pitäjänkertomuksessa, jossa hän mainitsee myös 1. marraskuuta vietettävän kirkon muistojuhlan. 

## Tutkimukset
Kodjalassa vuonna 1898 käyneen Väinö Voionmaan mukaan Lukkalan talon vieressä oli nähtävissä muinaista kirkonsijaa muistuttava paikka. Pihapiiriä ympäröivässä kiviaidassa oli kaksi kulkuaukkoa, joista toisen pieleen oli kaiverrettu risti. Lisäksi Voionmaa kertoo kivikellarista, jota perimätieto kutsui "Kirkon kellariksi".
 Valtionarkeologi Juhani Rinne puolestaan mainitsee kirkon jäännöksiä olleen näkyvissä 1930-luvun vaihteessa. 1800-luvun lopussa paikalta oli löydetty ihmisluita ja 1950-luvulla kokonainen luuranko.

Vuonna 2021 kirkon tutkimusta rahoittamaan perustettiin Kodjalan kirkkotutkimuksen tuki ry. Vuosina 2021-2022 Turun yliopiston geologi Jussi Kinnunen tutki Lukkalanmäkeä maatutkauksella havaiten pintamaan alla suorakulmaisia kivirakenteita, jotka ovat todennäköisesti kirkon perustukset. Lisäksi pihamaalta havaittiin toistakymmentä pienempää kohdetta, jotka ovat mahdollisia hautauksia. Arkeologiset kaivaukset on tarkoitus aloittaa kesällä 2023.

## Lähteet
Sakari Leskinen

**Siilas Sakari Leskinen**  (2. kesäkuuta 1923 Harlu – 27. joulukuuta 2010 Iitti) oli suomalainen metsänhoitaja ja yritysjohtaja, joka sai metsäneuvoksen arvonimen.

## Henkilöhistoria
Leskisen vanhemmat olivat lääninrovasti Siilas Leskinen ja Ester Emilia Qvintus ja puoliso vuodesta 1949 Ulla Inkeri Sofia Swahne. Leskinen tuli ylioppilaaksi Joensuun lyseosta 1942 ja valmistui Helsingin yliopistosta maatalous- ja metsätieteiden kandidaatiksi 1949 ja metsänhoitajaksi 1950. Hän oli Suomen Puunjalostusteollisuuden Keskusliiton metsätyöntutkimusosaston palveluksessa 1948–1951 ja Tampereen Pellava- ja Rautateollisuus Oy:n, vuodesta 1960 Oy Tampella Ab, toimistometsänhoitaja vuodesta 1951, piirimetsänhoitaja vuodesta 1954, ylimetsänhoitaja vuodesta 1963 ja metsäpäällikkö 1964–1986, ensin Sippolassa ja vuodesta 1975 Anjalankoskella. Leskinen oli myös Sippolan kunnanvaltuuston jäsen 1965–1974 ja Anjalankosken kauppalanvaltuuston, vuodesta 1977 kaupunginvaltuusto, jäsen 1975–1980. Hänellä oli lisäksi useita muita luottamus- ja asiantuntijatehtäviä. Metsäneuvoksen arvonimen Leskinen sai 1980. 

## Julkaisuja
* *Aikatutkimuksia pinopuutavaran valmistuksesta Pohjois-Suomessa*, 1948, Arno Tuovisen kanssa
* *Karjalaisen osakunnan laulukirja*, 1948,  toim. Uolevi Lassanderin ja Jouko Jormakan kanssa
* *Auto- ja telaketjuauto puutavaran kuljetuksessa Posiolla*, 1950
* *Tutkimuksia moottoroidusta puutavaran kuljetuksesta Kivijärvellä talvella 1949*, 1950
* *Tutkimuksia moottoroidusta puutavaran kuljetuksesta Posiolla talvella 1949*, 1950
* *Tutkimuksia moottoroidusta puutavaran kuljetuksesta Saarijärvellä talvella 1949*, 1950
* *Puominostureista tukkien rekeen kuormauksessa*, 1951
* *Moottoroidusta rekikuljetuksesta Viitasaarella talvella 1950*, 1951
* *Kokeiluja pinotavaran ulosotosta sulan maan aikana*, 1955
* *Pinotavaran ulosotosta sulan maan aikana: kesän 1956 kokeilujen perusteella tehty jatkoseloste*, 1957
* *Pinotavaran metsäkuljetuksesta sulan maan aikana*, 1957.

## Lähteet

## Aiheesta muualla
*
Eva-Britt Svensson

**Eva-Britt Svensson** (s. 5. joulukuuta 1946 Värnamo) on ruotsalainen vasemmistopuolueen poliitikko, joka toimi europarlamentaarikkona vuosina 2004–2011. Tätä ennen hän oli vasemmistopuolueen puoluesihteeri. Svensson kuului alun perin sosiaalidemokraatteihin, mutta erosi EU-kansanäänestyksen jälkeen ja liittyi vasemmistopuolueeseen 1995.
## Lähteet

## Aiheesta muualla

* 
* ''Eva-Britt Svensson'' Ruotsin valtiopäivien verkkosivuilla
Kruunun ritarikunta

**Kruunun ritarikunta** viittaa moniin ritarikuntiin, esimerkiksi:

* Alankomaiden kruunun ritarikunta, alankomaalainen ritarikunta
* Arvokkaan kruunun ritarikunta, japanilainen ritarikunta
* Brunein kruunun ritarikunta, bruneilainen ritarikunta
* Intian kruunun ritarikunta, brittiläinen ritarikunta
* Italian kruunun ritarikunta, italialainen ritarikunta
* Kruunun ritarikunta (Belgia), belgialainen ritarikunta
* Kruunun ritarikunta (Monaco), monacolainen ritarikunta
* Kruunun ritarikunta (Preussi), preussilainen ritarikunta
* Romanian kruunun ritarikunta, romanialainen ritarikunta
* Valtakunnan kruunun ritarikunta, malesialainen ritarikunta
* Wendien kruunun ritarikunta, Mecklenburgin ruhtinaskunnan ritarikunta.
Kasvibiologia

**Kasvibiologia** on kasvitieteen osa-alue, joka tutkii kasvien solukkoja ja elintoimintoja biologisesta näkökulmasta. Kasvisolut eroaa eläinsoluista siten, että niissä on soluseinät ja solunestettä kerääviä vakuoleja. Kasvin elintoimintoihin kuuluvia seikkoja on se, että se ottaa juurillaan ravinteita ja vettä maasta, jotka kulkeutuvat varren johtojänteitä myöten lehtiin. Lehdissä tapahtuu yhteyttäminen, jonka jälkeen yhteyttämistuotteet kulkeutuvat johtojänteitä myöten muihin kasvinosiin. Kukka puolestaan käsittää kasvin lisääntymiselimistön.

Kasvisolussa soluseinä on uloin osa ja sen sisäpuolella on solukalvo. Soluseinä sisältää hemiselluloosaa ja pektiiniaineita. Lehdissä on viherhiukkasia, joiden avulla yhteyttäminen tapahtuu. Kasvisoluissa on myös värihiukkasia, jotka ovat rusohiukkasia. Niitä on kukissa, hedelmissä ja syyslehdissä. Kasvin varastoelimissä, kuten mukuloissa on valkohiukkasia. Valkohiukkasista muodostuu tärkkelysjyväsiä, joita on tärkkelystä sisältävissä varastoelimissä.

Kasvien solukkoihin kuuluu kasvusolukot, joissa tapahtuu kasvamiseen liittyvät prosessit. Jälkikasvusolukkoa on täysi-ikäisissä kasveissa ja myöskin jo erilaistuneiden solukoiden keskellä, minne sitä muodostuu kasvin vioittumisen jälkeen. Kasvusolukot jakautuvat väli-, sivu- ja kärkikasvusolukoihin. Kärkikasvusolukon uloimmassa kärjessä on kasvupiste. Muita kasvin solukkoja ovat yhteyttämissolukko ja varastosolukko. Pintasolukon muotoja ovat päällysketto ja korkki. Joskus kasveilla on tukisolukkoja, joita ovat paksusoppisolukot, niinisyyt ja kivisolukot. Johtosolukoista muodostuvat siiviläputket ja johtojänteet, joita myöten tapahtuu kasvin aineenvaihdunta. Johtosolukoista muodostuvat putkisolut ja putkilot. Lisäksi kasveilla on eritesolukkoja.

## Lähteet